Nordjyllands politi efterlyser 28-årig Sune Ramskov Frederiksen, der har været forsvundet siden fredag eftermiddag. Han forlod sit hjem i en nedtrykt tilstand. Det oplyser Poul Badsberg, vagtchef ved Nordjyllands Politi. Den 28-årige kan muligvis flakke omkring i Aalborg Øst, og derfor opfordrer politiet til at tjekke udhuse og garager, for at se om den savnede har skjult sig der. Men politiet frygter, at den 28-årige har været indblandet i en ulykke. Han er cirka 178 cm høj, almindelig af bygning, har mørkt kort hår, skægstubbe. Da han gik hjemmefra bar han en mørkerød og grøn hue, militærgrøn jakke, karrygule fløjlsbukser, og vinterstøvler. Hvis man ser den 28-årige Sune Ramskov Frederiksen, så bedes man kontakte Nordjyllands Politi på 114.

Referat:
Politiet opfordrer folk til at kigge efter i udhuse og garager, for at se om 28-årige Sune Ramskov Frederiksen har søgt ly der.